---
# System prepended metadata

title: JavaSrcipt Jatkuu
tags: [September, TODO, JavaScript]

---

# JavaSrcipt Jatkuu
###### tags: `September` `JavaScript` `TODO`

Tänään oli toinen luento, joka oli pääosin edelleen alkuasetteluja. Suurimman osan ajasta muu luokka kävi läpi CSS ja HTML-perusteet, mutta kun itse olen näitä aiheita jo jonkun verran opiskellut, niin jätin opettajan puhumaan taustalle ja lähdin syventymään Scriptiin. Samalla harjoittelin full-stack juttuja, eli käytännössä .html, .css ja .js -tiedostojen yhtäaikaista muokkaamista. Kaikki toimii!

Scripti muistuttaa, kiitos Luojan, todella paljon Pythonia (lue: paras ohjelmointi kieli(älä lue: ainut, jota osaan ok)). Tämä tekee opiskelusta paljon nopeamman. Kun muistelen, kuinka paljon aikaa meni aikanaan Pythonin w3-sivun tutkimiseen, niin naurattaa huomata, kuinka nyt melkein puolet koko materiaalista tuli luetuksi ja ymmäretyksi (ainakin tuntuu siltä) alle kahdessa tunnissa. 

Tällä hetkellä ei mitään suurempia vaikeuksia. Kone ja ohjelmat ovat toimineet oikein, aiheet ovat tällä hetkellä hyvin yksinkertaiset.

Suurin suruni tähän Web-ohjelmointiin liittyen on tunne, etten osaisi suunnitella siistin näköistä tyyliä sivulleni. Värisokeus ja kokemattomuus hankaloittaa ymmärtämään, miten sivusta tehdään hyvä. No mutta, onneksi on Bootstrap!

---

Tehtäviä viikoksi:
- [ ] Tee kotitehtävä (muokkaa valmis pohja)
- [ ] JS-sivu loppuun
- [ ] Leiki CSS kanssa

---

*08.09.2021 / Keskiviikko*